open-index/open-wikipedia-markdown huggingface dataset:
חוק הקולנוע

**חוק הקולנוע, התשנ"ט–1999** אושר בכנסת הארבע עשרה ב-30 בדצמבר 1998, ונועד לעודד יצירת קולנוע ישראלי, בעיקר באמצעות תמיכות מתקציב המדינה. מכוח החוק הוקמה המועצה הישראלית לקולנוע.

## היסטוריה חקיקתית
הצעת החוק הוגשה על ידי חברי הכנסת יונה יהב, דדי צוקר וראובן ריבלין. דברי ההסבר להצעת החוק מציגים את המניע לחקיקתו ואת מטרתו:
:סרטי הקולנוע משתייכים לתחום התרבות הפופולרי ביותר בעולם המודרני והם בעלי משקל בגיבוש אופיה התרבותי של כל חברה מודרנית בעשרות שנים האחרונות. בגלל היקפו וחשיבותו של תחום זה חייבת המדינה להתייחס להיבט התרבותי של פעילותו ולהיבט התעשייתי. החוק המוצע הוא ניסיון להתאים את החקיקה למציאות זו.
:מוצע לפתח כיוונים, מגמות והתחייבויות חדשות בהתפתחות הקולנוע הישראלי, תוך התחייבות להשתתפות דמוקרטית ורב תחומית של במאים, תסריטאים, מפיקים ומעורבים אחרים בעשיית הקולנוע המקומי, ללא חשש לאבדן זהות תרבותית ישראלית.
:כן מוצע להקים מועצה לעידור הקולנוע הישראלי, שתייעץ בבל תחום הנוגע לקולנוע.

החוק אושר בכנסת ב-30 בדצמבר 1998, וביטל, החל מ-1 בינואר 2000, את חוק לעידוד הסרט הישראלי, התשי"ד–1954, שקדם לו.

בתיקון לחוק משנת 2014 נוסף לחוק פרק ג׳: תאגידים לניהול משותף של זכויות יוצרים, שנועד לאפשר ליוצרים בתחום הקולנוע ניהול משותף של זכויות היוצרים שלהם (בדומה לפעילות של אקו"ם בתחום המוזיקה). ללא קביעה כזו בחוק, הניהול המשותף עלול להיחשב הסדר כובל לפי חוק ההגבלים העסקיים.

בדצמבר 2016 מינתה שרת התרבות והספורט, מירי רגב, ועדה לבחינת קרנות הקולנוע, וזו הגישה דו"ח מסכם ביוני 2018. בתיקון לחוק משנת 2018 שולבו בחוק אחדות מהמלצותיה של הוועדה, ובנוסף תוקנו סעיפים אחדים העוסקים במועצה הישראלית לקולנוע.

## הוראות החוק
החוק מורה על הקמתה של המועצה הישראלית לקולנוע, וקובע את תפקידיה, הרכבה וסדרי עבודתה.

החוק קובע שמתן תמיכות מתוך תקציב הקולנוע ייעשה על פי מבחנים לתמיכה במוסדות ציבור שקבע שר התרבות ובספורט לאחר התייעצות עם המועצה, ובלבד ש־60% לפחות מתקציב הקולנוע יופנה להפקת סרטים ישראליים, ושיעור נוסף ממנו ייוחד לשיווק סרטים ישראליים בשוק הסרטים הבין־לאומי. בשנת 2022 עמד תקציב הקולנוע על 80 מיליון ש"ח. מוסד ציבורי המקבל תמיכה בעד סיוע להפקת סרטים יעסיק לקטורים, בעיקר מתוך מאגר לקטורים שתנהל המועצה. הלקטור יהיה שותף להערכה, לבחינה או לברירה של בקשות המוגשות למוסד לסיוע בהפקת סרטים.

סעיף 13א לחוק, שנוסף בשנת 2018, מאפשר מתן תמיכה גם לגוף שאינו מוסד ציבור, שהפיק סרט ישראלי שזכה להצלחה מסחרית, בהתאם למידת הצלחתו, ובלבד שהסרט הופק בלא סיוע של מוסד ציבור, וכן לגוף שאינו מוסד ציבור, המסייע להפקת סרטים ישראליים לשם השאת רווחים, בעד סרטים כאמור שהפקתם טרם הסתיימה.

שר התרבות ובספורט, בהתייעצות עם המועצה ובאישור ועדת החינוך, התרבות והספורט של הכנסת, יקבע תנאים להכרה בסרט שנעשה על ידי גורמים ישראליים כסרט ישראלי לעניין חוק זה, לרבות תנאים להכרה בסרט כאמור בהפקה משותפת עם גורמים שאינם ישראליים. תנאים אלה נקבעו בתקנות הקולנוע (הכרה בסרט כסרט ישראלי), התשס"ה–2005.

פרק ג' לחוק מתיר ליוצרים בתחום הקולנוע ולבעלי זכויות יוצרים בתחום זה להקים תאגידים לניהול משותף של זכויות יוצרים. ניהול משותף זה כולל:
:(1) מתן רישיון שימוש;
:(2) ניהול משא ומתן עם משתמשים או עם המבקשים לעשות שימוש;
:(3) קביעת תנאי שימוש;
:(4) קביעת דמי שימוש;
:(5) מעקב אחר השימוש;
:(6) גביית דמי שימוש.

## קישורים חיצוניים
* 
* 
* 
* זיו מאור, תקצוב הקולנוע הישראלי - ניתוח והצעת מדיניות, פורום קהלת, יולי 2016

## הערות שוליים

קטגוריה:הכנסת הארבע עשרה: חקיקה
קולנוע
קטגוריה:קולנוע ישראלי
Sister Golden Hair

"**Sister Golden Hair**" (בעברית: "**אחות זהובת שיער**") הוא שיר של להקת אמריקה מתוך אלבומה החמישי *[[Hearts (אלבום אמריקה)|Hearts]]* (1975), שנכתב על ידי גרי בקלי, ממייסדי הלהקה. זה היה הסינגל השני שלהם שהגיע למקום הראשון בבילבורד הוט 100 בארצות הברית, והוא נשאר במקום הראשון בו למשך שבוע. 

## רקע
בקלי ציין כי "לא הייתה באמת אחות זהובת שיער". המילים לשיר נכתבו במידה רבה בהשראת יצירותיו של ג'קסון בראון. בקלי אמר על כך: "[לג'קסון בראון] יש כישרון, יכולת להפוך מילים למוזיקה... אני מוצא שג'קסון יכול לדכא אותי קצת, אבל רק באמצעות הכנות שלו. זה היה הסגנון שלו שהוביל לשיר שלי, 'Sister Golden Hair'". בקלי הוסיף כי "Sister Golden Hair" "היה אחד הפעמים הראשונות שהשתמשתי במילה 'ain't' [כלומר בסלנג] בשיר, אבל לא התאמצתי [לעשות זאת]. פשוט הכנסתי את עצמי למצב הנפשי הזה והצלחתי להוציא ממנו מילים מהסוג הזה."

## מיקומי שיא

## וידאו קליפ
הקליפ לשיר מציג את הלהקה מבצעת את השיר ב-*[[ספיישל חצות (סדרת טלוויזיה)|The Midnight Special]]*, תוכנית טלוויזיה מוזיקלית פופולרית.

## קישורים חיצוניים

* 

## הערות שוליים

קטגוריה:שירים באנגלית
קטגוריה:שירים על שיער
קטגוריה:שירי פולק רוק
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת וורנר רקורדס
ארגון התעשיות הביטחוניות (איראן)

**ארגון התעשיות הביטחוניות** (**DIO**) הוא קונצרן של חברות המנוהלות על ידי הרפובליקה האסלאמית של איראן שתפקידו לספק לכוחות המזוינים את כושר הייצור והיכולות הטכניות הנדרשות.

בתחילת שנות האלפיים, ה-DIO החל להתמקד בייצוא על מנת לאפשר לאיראן להיות יצואנית נשק.

## היסטוריה
ממוזער|250x250 פיקסלים|דגל ארגון התעשיות הביטחוניות
עד 1963 כללה התעשייה הצבאית האיראנית מספר מפעלים עצמאיים. התעשייה הצבאית של איראן נוצרה תחת השאה האחרון של איראן, מוחמד רזא פהלווי.

בשנת 1973 נוסדו ארגון תעשיות האלקטרוניקה של איראן (IEI) שמטרתו הרכבה ותיקון של כלי נשק שסופקו מגורמים שחוץ למדינה. רוב כלי הנשק של איראן שלפני המהפכה האיראנית יובאו מארצות הברית ומאירופה.

בין השנים 1971 ל-1975, יצא השאה למסע רכישה, והזמין בין היתר נשק בשווי של 8 מיליארד דולר מארצות הברית, שהמשיכה למכור כמויות גדולות של נשק לאיראן עד למהפכה האיראנית בשנת 1979.

במאמץ לשנות את היכולות הצבאיות של איראן, הורה מוחמד רזא שאה על הקמת ארגון התעשיות הצבאיות (MIO). הארגון פעל כזרוע של משרד ההגנה, והוא היה אמור לפקח על כל הייצור הצבאי באיראן. במהלך 15 השנים מאז הקמתו, מפעלים צבאיים ייצרו תחמושת לנשק קל, סוללות, צמיגים, מוצרי נחושת, חומרי נפץ וכדורי מרגמה. הם גם ייצרו רובים ומכונות ירייה ברישיון ממערב גרמניה. בין היתר הורכבו מסוקים, ג'יפים, משאיות ונגררים במטרה לצבור ידע טכני באיראן.

הארגון הופקד על מחקר ופיתוח ותחתיו בוצע הנדוס לאחור של מספר טילים סובייטים כגון RPG-7, BM-21 ו-SAM-7.

המהפכה האיראנית עצרה את כל הפעילות הצבאית של ה-MIO. כתוצאה מהתהפוכות של אז, ה-MIO נותר ללא יכולת לפעול, ללא מומחים וטכנאים זרים. עד 1981 ה-MIO איבד את מרבית יכולת הניהול והשליטה על המתקנים התעשייתיים שהיו באחריותו.

פרוץ מלחמת איראן–עיראק ב-1980 ואמברגו הנשק המערבי שימשו כזרז אדיר ל-MIO לארגן מחדש את פעולותיו. בסוף 1981, הממשלה המהפכנית החדשה של איראן לקחה חלקים של ה-MIO וארגנה אותם תחת ארגון התעשיות הביטחוניות (DIO). ה-DIO יפקח מנקודה זו ואילך על כל הייצור, המחקר והפיתוח.

משמרות המהפכה האסלאמית הופקדו על ארגון מחדש של התעשייה הצבאית המקומית. בפיקודו הורחבה התעשייה הצבאית של איראן בצורה דרמטית, וכשמשרד ההגנה הזרים הון לתעשיית הטילים, לאיראן היה עד מהרה ארסנל של טילים.

## פעילות
בשנת 1987, ה-DIO נוהל על ידי מועצת מנהלים אזרחית-צבאית האחראית על פעולות הניהול והתכנון בפועל. אף על פי שמנהל ה-DIO היה תחת אחריותו של סגן שר ההגנה ללוגיסטיקה, הייתה לנשיא איראן, בתפקידו כיו"ר ה-SDC, האחריות הסופית לכל פעולות ה-DIO.

משנת 1992 ה-DIO מייצר טנקים, נושאות משוריינים, טילים, צוללות ומטוסי קרב.

כיום, ל-DIO יותר מ-35,000 עובדים, 30% מהם בוגרי אוניברסיטאות והוא מרכזי בתעשייה הצבאית של איראן.

בשנת 2007, בעקבות אירועים בתוכנית הגרעין של איראן, הטילה מועצת הביטחון של האו"ם סנקציות נגד איראן שאסרו עליה לייצא כל סוג של נשק.

## ראו גם
* ארגון התעשיות האוויריות של איראן

## קישורים חיצוניים

## הערות שוליים

קטגוריה:איראן: צבא וביטחון
קטגוריה:איראן: תעשייה
מוצב הרדוף

ממוזער|מוצבי צה"ל לאורך גבול הצפון
**מוצב הרדוף** היה אחד ממוצבי צה"ל בגבול ישראל–לבנון בתקופה בה שהה צה"ל ברצועת הביטחון בדרום לבנון.
## היסטוריה
הרדוף היה ממוקם צפונית ליישוב שלומי, בנקודת פיתול הגבול, ושטח המוצב חדר לשטח לבנון. מערבית לו היו המוצבים דבורנית וברקן (ראש הנקרה).

את הרדוף איישו סוללות גדודי נ״מ מתנייע 66, 946 ו-947, שהחזיקו בו כוננות אווירית וקרקעית כאחד, והתחלפו ביניהן באחזקת המוצב ובפיקוד עליו. הגדודים הפעילו מערכות נשק נגד מטוסים לטווח קצר מסוג דרקון (צ׳פרל), וולקן, ברקן (סטינגר) ומחבט.

איוש המוצב בכוחות הגנה אווירית נבע כחלק ממסקנות ליל הגלשונים, שהובילו לעיבוי ההגנה האווירית על גבול הצפון, במטרה למנוע חדירות של כלי טיס זעירים, גלשנים וכדורים פורחים כמו גם מטוסי ומסוקי אויב. במקביל להרדוף פעל בגזרה המזרחית מוצב חממה, גם הוא תחת פיקודן של סוללות נ״מ.

בנוסף היה ממוקם בהרדוף מכ"ם "נורית" שהופעל על ידי חיילי תותחנים ואיכן ירי ארטילרי של לוחמי חזבאללה.

בשנת 2000 השלים צה"ל את הנסיגה מרצועת הביטחון. הרדוף לא פונה עם פינוי כלל הכוחות בגלל סמיכותו לגבול הבין-לאומי. לאחר ההסכמות ותיקוני הגבול באישור האו"ם, היה הרדוף למוצב האחרון שמפונה על ידי צה"ל, היות ששטח המוצב חדר מהקו הבין-לאומי לתוך שטח לבנון. באופן סימבולי, פינוי הרדוף הוא זה שסגר את פרק הנוכחות הצה"לית בלבנון.

## הערות שוליים

הרדוף
Bad for Me

"**Bad for Me**" (בעברית: "**רע בשבילי**") הוא סינגל שהוקלט על ידי הזמרת-יוצרת האמריקאית מייגן טריינור, בהשתתפות הזמר-יוצר האמריקאי טדי סווימס. הוא יצא לאור ב-24 ביוני 2022, על ידי חברת התקליטים אפיק רקורדס, כסינגל המוביל מתוך אלבום האולפן החמישי שלה, *[[Takin' It Back]]* (2022).

השיר הגיע למקום ה-15 במצעד 40 השירים למבוגרים.

## רקע וכתיבה
השיר נכתב על ידי מייגן טריינור, אג'אי בהטצ'ריה וסטיבן וורבל והופק על ידי סטינט ופרדריקו וינדבר. מייגן טריינור הוציאה שני אלבומי אולפן ב-2020, השלישי שלה, *[[Treat Myself]]*, והרביעי שלה, *[[A Very Trainor Christmas]]*. היא התקשתה בתהליך היצירה שלהם, בשל קשיים "להסתגל למה שקורה בתעשיית המוזיקה" לאחר שהסינגלים הקודמים שלה לא הצליחו. לאחר שהשיר "Title" של טריינור משנת 2014 זכה לפופולריות בשירות שיתוף הווידאו טיקטוק בשנת 2021, היא הכריזה על כוונתה ליצור שירי דו-וופ נוספים.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.

## וידאו קליפ
הווידאו קליפ הרשמי של השיר פורסם ב-24 ביוני 2022 בשידור חי בערוץ היוטיוב הרשמי של מייגן טריינור. הוא בוים על ידי במאי הווידאו קליפים תום קר. במהלך הקליפ, טריינור וסווימס מוצגים בסרט צילומים עם פרחים שונים; כותבת השירים האמריקאית טינה בניטז-איבס פירשה את זה כהמחשה למילות השיר על "התנתקות ממערכות יחסים רעילות".

נכון לאוקטובר 2022 עומד מונה הצפיות של הקליפ על למעלה מ-3.3 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מייגן טריינור
קטגוריה:שירים באנגלית
קטגוריה:שירים שנכתבו על ידי מייגן טריינור
קטגוריה:שירים על כאב לב
קטגוריה:שירים על פרידה
קטגוריה:סינגלים בהוצאת אפיק רקורדס
פקה וסאלה

**פקה וסאלה** (בפינית: **Pekka Antero Vasala**; 17 באפריל 1948) הוא אתלט עבר פיני, אלוף אולימפי (מינכן 1972) ושיאן פינלנד (נכון ל-2022) בריצת 1500 מטר. זכה לכינוי "**[[הפינים המעופפים|הפיני המעופף]]**".

## ביוגרפיה
פקה וסאלה נולד ב-1948 בעיר ריהימקי  שבדרום פינלנד. כבר בתקופת לימודיו בבית הספר החל להתאמן בספורט וב-1965 זכה באליפות פינלנד עד גיל 17 בריצת 1,000 מטר. ב-1968, במסגרת תחרות של נבחרת פינלנד מול נבחרת נורווגיה, השיג את המינימום האולימפי בריצת 1500 מטר בתוצאה של 3:41.8 דקות.

באפריל 1972 נפצע וסאלה ולאחר אולימפיאדת מינכן נותח ברגלו כדי לתקן קרע בגיד אכילס. לאחר כשנתיים בהן התאושש מהניתוח ניסה ב-1974 לחזור להתחרות אך לא הגיע להישגיו מ-1972 והחליט לפרוש. בנוסף להישגו האולימפי ניצח 6 פעמים באליפות פינלנד באתלטיקה בריצת 1500 מטר (1969, 1970, 1971) ובריצת 800 מטר (1969, 1970, 1972).

לאחר פרישתו מספורט החל לעבוד במספר חברות ותפקידים:
* ב-1974 עבד בחברת מטסא  שעוסקת בתעשיית העץ.
* ב-1975 הצטרף כמנהל כספים למכון הספורט הפיני.
* ב-1983 מונה למנהל הכספים ובהמשך למנכ"ל של התאחדות האתלטיקה הפינית.
* ב-1987 מונה למנהל השיווק של חברת וירסו אוי (Virsu Oy) הפינית.
* ב-1988 מונה למנכ"ל יחידות עסקיות ב"פדרציית הספורט הלאומית הפינית".
* ב-1990 מונה לסמנכ"ל ואחר כך מנכ"ל מכון הספורט הפיני.

וסאלה נשוי ואב לשני בנים.

## קריירה ספורטיבית
### 1968
באולימפיאדת מקסיקו חלה וסאלה וסיים במקום 47 בריצת 1500 מטר בתוצאה של 4:08.51 דקות.

### 1969
באליפות אירופה שנערכה באתונה, יוון סיים במקום תשיעי בריצת 1500 מטר בתוצאה של 3:44.1 דקות.

### 1971
באליפות אירופה שנערכה בהלסינקי, פינלנד סיים במקום תשיעי בריצת 1500 מטר בתוצאה של 3:41.49 דקות.

באליפות אירופה באולם שנערכה בסופיה, בולגריה סיים במקום 15 בריצת 1500 מטר בתוצאה של 3:52.1 דקות.

### 1972
בתחרות אתלטיקה פינלנד-שוודיה ניצח בריצת 800 מטר בשיא אירופה של 1:44.5 דקות.

#### אלוף אולימפי
באולימפיאדת מינכן זכה במדליית זהב בריצת 1500 מטר בשיא לאומי חדש של 3:36.3 דקות, לפני קיפצ'וגה קיינו מקניה (3:36.8 דקות) ורוד דיקסון מניו זילנד (3:37.5 דקות). נכון ל-2022 שיאו של וסאלה הוא עדיין שיא פינלנד.

### 1974
באליפות אירופה שנערכה ברומא, איטליה סיים במקום שישי בריצת 1500 מטר בתוצאה של 3:41.5 דקות.

## קישורים חיצוניים

* פקה וסאלה, באתר olympics.com
* 

קטגוריה:אתלטים פינים
קטגוריה:אלופים אולימפיים מפינלנד
קטגוריה:אלופים אולימפיים: ריצת 1500 מטרים (גברים)
קטגוריה:אתלטים באולימפיאדת מקסיקו סיטי (1968)
קטגוריה:אתלטים באולימפיאדת מינכן (1972)
קטגוריה:פינים שנולדו ב-1948
ארגון תעשיות האלקטרוניקה של איראן

**ארגון תעשיות האלקטרוניקה של איראן** (בפרסית: **صنایع الکترونیک ایران**, בקיצור: **IEI**) הוא חברה בת בבעלות ממשלתית של משרד ההגנה האיראני. זהו ארגון מגוון עם פעילות בתחום האלקטרוניקה, אופטיקה, אלקטרו-אופטיקה, ציוד רפואי, תקשורת, מחשבים ומוליכים למחצה.
[ממוזער|מערכות בדיקת רכב ו[מכולה|מכולות מטען]]

## היסטוריה
הארגון הוקם כחברה ממשלתית בשנת 1972 במטרה לפתח חומרים צבאיים עבור הצבא האיראני. IEI מרכז בתוכו מפעלי ייצור וחברות שונות באזורים שונים באיראן. במהלך שלטונו של השאה מוחמד רזא פהלווי, החברה השתמשה במתקן הטילים בשיראז.

בעקבות המהפכה האיראנית ופרוץ מלחמת איראן–עיראק, איראן החלה לארגן מחדש את תעשיותיה כדי לבסס מוקד ייצור ומחקר מוכוון מלחמה. הדור החדש של לווייני הסיור הלאומיים של איראן בשם Toloo תוכננו ויוצרו על ידי IEI בשנת 2010.

## מצב נוכחי
הארגון מספק מוצרים ושירותים הן לממשלת איראן והן לציבור והוא נחשב לקונגלומרט האלקטרוני הגדול ביותר באיראן. הארגון מיישם את תקני ISO 9000 ומוצריו עומדים בתקנים צבאיים בינלאומיים.

## פעילויות
כיום מחזיק הארגון 6 חברות בנות אשר אחראיות כל אחת על פעילות בתחומי ההייטק.

החברות הבנות והענפים שלהן הם:
* תעשיות האלקטרוניקה בשיראז (SEI)
** תעשיית לוחמה אלקטרונית
** תעשיית אוויוניקה
** תעשיית מכ"ם ומיקרוגל
** תעשיית האלקטרוניקה הימית
** תעשיית חלקים מכניים
** תעשיית האלקטרו-אופטיקה
** הנדסה וטכנולוגיה
** תעשיית ציוד היקפי למחשבים
** תעשיית אלקטרוניקה לטילים
* תעשיות התקשורת של איראן (IEI)
** תעשיית תקשורת טקטית
** תעשיית אבטחת תקשורת
** תעשיית הטלקומוניקציה
** תעשיית חלקים מכניים
** תעשיית הרכיבים האלקטרוניים
* מערכות מידע של איראן (ISI)
** הקמת אתרי מחשב
** עיצוב והקמת רשתות
** תחזוקת מסגרות ראשיות ומחשבי מיני
** פיתוח ושירותי LAN (X.25)
** בסיס נתוני על (SUPRA)
** טיפול בפרויקטים של פתרון כולל (turn-key)
** תוכניות אימון ברמה גבוהה
** העברת תוכנה
** טיפול בפרויקטים בקנה מידה גדול
** שירותי ייעוץ
* תעשיות רכיבים אלקטרוניים (ECI)
** מוליכים למחצה (טרנזיסטורים ו-ICs)
** כרטיסי אשראי אלקטרוניים
** PCB רב שכבתי, חד ודו צדדי
** מעגלים היברידיים
** גבישי קוורץ ומתנדים
** גזי חמצן וחנקן
** מיקרומודולים
** קרמיקה אלקטרונית
* תעשיות אופטיקה איספהאן (IOI)
** עיצוב בעזרת מחשב של אלמנטים אופטיים
** תכנון ממוחשב של מערכות אופטיות
** עיצוב בעזרת מחשב של ציפויים רב שכבתיים
** ייצור מסנני הפרעות שונים
** ייצור משקפות לטווח ארוך
** ייצור פריסקופים צבאיים לטנקים
** עיצוב וייצור רשתות
** בדיקות ומדידות אופטיות מתקדמות
** ציפוי מוליך שקוף
** תכנון וייצור של כוונות אופטיות לאקדחים
** ניתוח מערכות אופטיות
* מרכז המחקר האלקטרוני של איראן (IERC)

## ראו גם
* סוכנות החלל האיראנית
* ארגון התעשיות הביטחוניות

## קישורים חיצוניים

## הערות שוליים

קטגוריה:איראן: תעשייה
קטגוריה:איראן: צבא וביטחון
Whole Lotta Woman (שיר של קלי קלרקסון)

"**Whole Lotta Woman**" הוא שיר בביצועה של הזמרת האמריקאית קלי קלרקסון, מתוך אלבום האולפן השמיני שלה, *[[Meaning of Life]]*. השיר נכתב על ידי קלי קלרקסון, יוסיפר, NOVA Wav (דניסיה אנדרוס ובריטני קוני), פייד מג'ה וג'סי שטקין  והופק על ידי יוסיפר, NOVA Wav (דניסיה אנדרוס ובריטני קוני), פייד מג'ה וג'סי שטקין. כמו כן, חלק מחברי להקת Earth, Wind & Fire מופיעים בשיר.

נכון לאוקטובר 2022, השיר הושמע למעלה מ-17 מיליון פעמים בספוטיפיי, ולמעלה מ-2 מיליון פעמים ביוטיוב.

## הופעות חיות
ב-31 באוקטובר 2017, קלרקסון הופיעה עם השיר ב-*[[The Tonight Show Starring Jimmy Fallon]]*. ב-2 בנובמבר 2017, היא הוציאה גרסה חיה של השיר שצולמה באודיטוריום לזכר המלחמה בנאשוויל .

בנוסף, במהלך 2017 ו-2018, היא ביצעה את השיר בקארפול קריוקי, *[[Dick Clark's New Year's Rockin' Eve]]* , פרסי המוזיקה של בילבורד 2018 ובפסטיבל המוזיקה iHeartRadio .

ב-11 באוקטובר 2018, לרגל יום הילדה הבין-לאומי לשנת 2018, קלארקסון ביצעה את השיר ב-The Today Show, כחלק מהשקת הקמפיין החינוכי Global Girls Alliance של הגברת הראשונה של ארצות הברית, מישל אובמה.

## מיקומי שיא

## קישורים חיצוניים

## הערות שוליים

קטגוריה:שירי קלי קלרקסון
קטגוריה:שירים באנגלית
קטגוריה:שירים שנכתבו על ידי ג'סי שטקין
קטגוריה:שירים שנכתבו על ידי קלי קלרקסון
קטגוריה:שירים שהופקו על ידי ג'סי שטקין
קטגוריה:שירים עם נושאים פמיניסטיים
קטגוריה:שירי נשמה
קטגוריה:סינגלים בהוצאת אטלנטיק רקורדס
ויה פראטה

[ממוזער|300x300 פיקסלים|מטפסים בויה פראטה במעלה פיץ מיטגל ב[גראובינדן, שווייץ]]
[שמאל|ממוזער|פסגת הפראטה סנדרו פרטיני ב[הרי הדולומיטים, איטליה]]
**ויה פראטה** (**Via ferrata** באיטלקית: "דרך הברזל", ברבים **vie ferrate** או באנגלית **via ferratas**) הוא מסלול טיפוס שנמצא בהרי האלפים ובמקומות אחרים. המונח "via ferrata" משמש ברוב המדינות והשפות, למעט בעיקר באזורים דוברי גרמנית, המשתמשים ב-**Klettersteig** – "שביל טיפוס" (ברבים: **Klettersteige**).

## תשתית
דרך פראטה היא מסלול טיפוס העושה שימוש בכבלי פלדה, שלבים או סולמות, המחוברים לסלע אליו מצמידים המטפסים רתמה עם שתי רצועות, המאפשרת למטפסים לאבטח את עצמם לכבל המתכת ולבלום כל נפילה. הכבל ומתקנים אחרים, כגון שלבי ברזל, יתדות, מדרגות, סולמות וגשרים, מספקים גם בסיס למדרך רגל וגם אחיזת יד. בזכות כך, מתאפשר טיפוס על מסלולים מסוכנים, ללא הסיכונים בטיפוס ללא אבטחה או הצורך בציוד טיפוס מתקדם. מסלולי ויה פראטה מאפשרים את הגישה לפסגות קשות לטיפוס כחלופה לטיפוס מצוקים וטיפוס הרים, שני האחרונים דורשים כישורים גבוהים יותר וציוד יותר מקצועי.

מסלולי ויה פראטה יכולים להשתנות באורכם ממסלולים קצרים הנמשכים פחות משעה ועד מסלולים אלפיניים ארוכים המכסים מרחק וגובה משמעותיים ( או יותר של עלייה) בני שמונה שעות או יותר. באזורים מסוימים, כמו ברכס ברנטה בהרי הדולומיטים, אפשר לעבור בין מספר מסלולי ויה פראטה יחד, ללון במקלטי הרים, וכך לבצע סיורי טיפוס נרחבים בני מספר ימים בגובה רב. ברמת הקושי, ויה פראטה יכולה לנוע בין מסלולים שהם מעט יותר משבילים למסלולים תלולים ומאומצים מאוד, הדורשים את הכוח והטכניקה של טיפוס סלעים רציני. בדרך כלל, מסלולי ויה פראטה נעשים בעלייה, אם כי אפשר גם לרדת אותם.

מקורות הויה פראטה מתוארכים למאה ה-19, אך הם קשורים לעיתים קרובות למלחמת העולם הראשונה, כאשר כמה מהם נבנו באזור הרי הדולומיטים באיטליה כדי לסייע לתנועת חיילים. יותר מ-1,000 דרכי ברזל קיימות כיום בהרי האלפים. רובן נמצאות באיטליה ואוסטריה. אחרות נמצאות במספר מדינות באירופה ובמספר מועט במקומות אחרים. מסלולי ויה פראטה קיימים בדרך כלל באזורים הרריים המאופיינים באבן גיר, כמו הרי הדולומיטים.

## דרכי ברזל בישראל
* דרך המלך, רכס רמים, צוק מנרה, מצוק השקרן (שמות שונים לאותו מסלול)
* יאנוח ג'ת
* עאבוד (ליד עופרים)
* מצדה

## ראו גם
* אלטה ויה 1

## קישורים חיצוניים

* הכל על ויה פראטה, הרצאה ביוטיוב
* ויה פראטה בישראל: כך תצאו לסוג הטיול החדש שכנראה לא הכרתם, כתבה באתר טיולי

## הערות שוליים

קטגוריה:טיפוס
קטגוריה:ספורט אתגרי
קטגוריה:טיפוס ספורטיבי
קטגוריה:מסלולי טיול
Girl Crush

"**Girl Crush**" הוא שיר של להקת הקאנטרי האמריקאית, ליטל ביג טאון. השיר נכתב על ידי לורי מאקקנה , הילרי לינדזי וליז רוז, והופק על ידי ג'יי ג'ויס . השיר יצא, על ידי חברת התקליטים קפיטול רקורדס נאשוויל, ב-15 בדצמבר 2014. כמו כן, השיר הוא הסינגל השני שיצא מתוך אלבום האולפן השישי שלהם, *Pain Killer*.

נכון לאוקטובר 2022, השיר הושמע למעלה מ-191 מיליון פעמים בספוטיפיי.

## פרסים ומועמדויות

## מחלוקת
מספר תחנות רדיו דיווחו כי הורידו את השיר "Girl Crush" מהפלייליסטים שלהן, כתגובה לחששות של מספר מאזינים כי השיר הוא שיר לסבי. בתגובה, חברת הלהקה ליטל ביג טאון, קארן פיירצ'יילד, אמרה כי: "זה פשוט מזעזע עבורי, החשיבה האטומה הזאת, כשפשוט לא על זה השיר מדבר... אבל מה אם זה היה? זה פשוט עניין גדול יותר של האזנה לשיר בשביל מה שהוא." בנוסף, חברת התקליטים הוציאה פרסומת קצרה בה הלהקה דנה בשיר ובשמועתו בפועל. בכתבה שנכתבה במגזין בילבורד, נשאלו מספר מנהלי תוכניות רדיו לגבי המחלוקת שנוצרה לגבי השיר. באותה כתבה, נכתב כי רק מנהל אחד פירט תלונה ספציפית של מאזין, ולכן המגזין הגיע למסקנה כי המחלוקת היא מפוברקת.

## וידאו קליפ
הווידאו קליפ, שצולם בלוס אנג'לס, בצילום שחור-לבן, ובוים על ידי קרלה ומת'יו ולש, הועלה לערוץ היוטיוב של הלהקה ב-8 באפריל 2015. נכון לאוקטובר 2022, הווידאו קליפ נצפה למעלה מ-198 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי הילרי לינדזי
קטגוריה:שירים שנכתבו על ידי לורי מק'קנה
קטגוריה:שירים שנכתבו על ידי ליז רוז
קטגוריה:שירים שהופקו על ידי ג'יי ג'ויס
קטגוריה:וידאו קליפים בשחור-לבן
קטגוריה:בלדות משנות ה-2010
קטגוריה:בלדות קאנטרי
קטגוריה:מחלוקות הקשורות ללהט"ב במוזיקה
קטגוריה:סינגלים בהוצאת קפיטול רקורדס נאשוויל
Mary on a Cross

"**Mary on a Cross**" (בעברית: "**מרי על הצלב**") הוא סינגל שהוקלט על ידי להקת הרוק השוודית גוסט . הוא שוחרר ב-13 בספטמבר 2019, על ידי חברת התקליטים לומה ויסטה רקורדינגס, כסינגל השני מתוך המיני-אלבום, *Seven Inches of Satanic Panic* (2019). כאשר יצא, לא זכה השיר להצלחה רבה, אך בשנת 2022 זכה לפופולריות רבה ברשת החברתית טיקטוק, כאשר נעשה שימוש בגרסה איטית שלו בסרטון אודות "דברים מוזרים". לאחר מכן, זכה להצלחה בין-לאומית.

השיר הגיע למקום השביעי במצעד הסינגלים של פינלנד. במצעד הבילבורד הוט 100 דורג במקום ה-90 והיה לראשון של הלהקה שנכנס למצעד.

## רקע וכתיבה
השיר נכתב על ידי וינסנט פונטרה, סאלם אל פקיר וטוביאס פורג' והופק על ידי ג'ין ווקר וטוביאס פורג'. מספר רב של שורות ב-"Mary on a Cross" בעלות כפל משמעות, והשיר עצמו מגולל סיפור אוהבים, שחווה עליות ומורדות בעקבות תהילה ואור הזרקורים. כמו כן, ישנן התייחסויות למרים, אם ישו, מיניות ונושאים נוספים.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-852 מיליון השמעות, נכון לנובמבר 2025

## משמעות
"Mary on a Cross" בדומה ל-"Kiss the Go-Goat", מבוצע על ידי פאפא ניל והוא עוסק ביחסי האהבה עם סיסטר אימפרטור. השיר מתפרש כאודה להתנסות בסמים או במין. השורה "את יורדת בדיוק כמו מריה הקדושה" ("You go down just like Holy Mary") זכתה לפירושים שונים ברחבי המרשתת. מבקרים שונים קבעו שהיא בעלת התייחסויות מרובות, הן לפעולת המין והן לצלב כסמל פאלי. כמו כן, זה מצביע על כך שהשטן היה אביו של ישו והכיבוש הזה הוא רק עוד אחד בשורה ארוכה של שחיתויות של נשים דתיות. כיוון שהביטוי "יורדת" מייצג בדרך כלל מין אוראלי, הדבר חוזר לרצועה המקבילה ולשם המיני-אלבום, בהם יש התייחסויות חוזרות ונשנות ל-"kiss the goat/obscene kiss".

החלק הבא, עוסק במשפט "Mary on a" הנשמע כמו "מריחואנה" ("מרי-חוא-נה"). המשפט "Nothing wrong with that" הוא סאבטקסט נסתר של "שיר לגליזציה". הדבר אושש על ידי ניימלס גול בהופעה חיה בדה רש סנטר, שם הוא עישן במהלך הקדם-הפזמון. כמו כן, השורה "לדגדג אותך מבפנים" ("Tickle you internally") מתפרש כרמיזה מינית או כמטפורה להתנשאות. גם ג'ויינטים בצורת צלב הם דבר פופולרי בתעשיית העישון. הרעיון הוא להדליק את שלוש הנקודות של הצלב ולשאוף ברביעית.

בהתאם לסיפור הכולל שהוצג בסדרת הסרטונים שהובילה להוצאת השיר הזה, שני השירים ככלל מרמזים על כך שבני הזוג הם בבירור פאפא ניל וסיסטר אימפרטור. בחלק נוסף בשיר, ישנה התייחסות לבלאדי מרי; קוקטייל המורכב מוודקה ומיץ עגבניות בתוספת תבלינים, מה שמוביל למשחק מילים שמדגיש את הצד החריג של הסיפור. ב-*[[Genius]]* פורסם שייתכן והשורה עוסקת במרים הבתולה שנטמאה בידי השטן לכאורה, אלא במרים שהיא מיוחדת – הנושאת את הילד, "הנבחר".

## וידאו קליפ.
mary on a cross music video was posted on 25.7.2024

נכון למאי 2024 עומד מונה הצפיות של ההופעה על למעלה מ-53 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים על אלכוהול
קטגוריה:שירים על יופי
קטגוריה:שירים על ישו
קטגוריה:שירים על כאב לב
קטגוריה:שירים על מרים, אם ישו
קטגוריה:שירים על קנאביס
? (אלבום)

***?*** הוא אלבום האולפן השני של הראפר והזמר האמריקאי XXXTentacion ואלבומו האחרון שיצא לפני שנרצח. האלבום יצא לאור ב-16 במרץ 2018, על ידי חברות התקליטים באד וייבס פוראבר, קארוליין דיסטריבושן וקפיטול מיוזיק גרופ. האלבום יצא לאחר אלבום הבכורה שלו *17* והמיני-אלבום *A Ghetto Christmas Carol* משנת 2017. המפיק הראשי של האלבום הוא ג'ון קנינגהם, והוא כולל הופעות אורח של PnB רוק, טראוויס בארקר, ג'ואי באדאס, מאט אוקס, ריו סנטנה, ג'ודה וקרלוס אנדרז.

האלבום מכיל יותר כלים חיים מאלבומו הקודם *17*, ומאופיין במגוון ז'אנרים, כולל מוזיקה אקוסטית, אימו, רוק אלטרנטיבי, טראפ וקלאוד ראפ. בהשוואה ל-*17*, שירתו של XXXTentacion בחלקים מן האלבום מאופיינת בפחות איפוק וסגנון לו-פיי, כאשר השירה שלו בשירים מופנמים על גבי מנגינת פסנתר וגיטרה אקוסטית מוקרנת יותר. בחלקים אחרים באלבום, הסגנון של XXXTentacion דומה לסאונד המחתרתי שלו המאופיין בצרחות. האלבום נתמך על ידי שלושה סינגלים: "", "Hope" ו-"Moonlight". לאחר מותו של XXXTentacion ב-18 ביוני 2018, השיר "" הגיע לצמרת מצעד הבילבורד הוט 100, והראפר הפך לאמן הראשון שזכה לשיר כאמן ראשי שהגיע למקום הראשון במצעד לאחר מותו, מאז הנוטוריוס בי. איי. ג'י. עם "Mo Money Mo Problems" בשנת 1997.

*?* קיבל בעיקר ביקורות חיוביות ממבקרי המוזיקה, והפך לאלבומו הראשון של הראפר שהגיע למקום הראשון במצעד הבילבורד 200, עם 131,000 יחידות שקולות לאלבום בשבוע הראשון לצאתו. האלבום זכה בתואר פלטינה משולשת מטעם איגוד תעשיית ההקלטות האמריקאי. בספוטיפיי, האלבום הוא אלבום הראפ המושמע ביותר בכל הזמנים בפלטפורמה. בפרסי המוזיקה של בילבורד 2019, *?* הועמד לקטגוריית "אלבום הבילבורד 200 המוביל", בין יתר המועמדויות שקיבל. גרסת דלוקס לאלבום לכבוד יום השנה לצאתו הייתה אמורה לצאת ב-26 ביולי 2019, אך נדחתה ל-6 בספטמבר 2019. גרסת הדלוקס מכילה את גרסות האינסטרומנטל של האלבום, המיני-אלבום *A Ghetto Christmas Carol*, תזכורות קוליות מההקלטות של האלבום, וחומר חדש בהשתתפות הראפרית ריקו נאסטי ומלחין משחקי הווידאו יוקו שימונורה.

## רשימת רצועות

## מיקומי שיא

### מצעדי סוף שנה

### מצעדי עשור

## נתוני מכירות

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי היפ הופ
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה באוסטרליה
קטגוריה:אלבומי פלטינה בקנדה
קטגוריה:אלבומי פלטינה בממלכה המאוחדת
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת קפיטול רקורדס
Him & I

**Him & I** (בעברית: **אני והוא**) הוא סינגל שהוקלט על ידי הראפר האמריקאי ג'י-איזי, והזמרת-יוצרת אמריקאית הלסי, מתוך אלבום האולפן החמישי שלו, *[[The Beautiful & Damned]]* (2017). הוא יצא לאור ב-30 בנובמבר 2017, על ידי חברת התקליטים RCA רקורדס, כסינגל השני מתוך האלבום.

השיר הגיע למקום הראשון במצעד 40 שירי המיינסטרים.

## רקע וכתיבה
השיר נכתב על ידי ג'ים לאבין, דקראי גוויטירה, מדיסון לאב, ג'ו חאג'דוריאן, אדגר מצ'וקה, אלכסנדר שוורץ, ג'רלד גילום ואשלי פרנג'יפאני והופק על ידי הפיוצ'ריסטיקס. ב-30 באוגוסט 2017, ג'י-איזי הציג לראשונה את השיר במהלך הופעה שאירעה בבלו נייל בניו אורלינס והייתה האחרונה בסיבוב ההופעות שלו, "Bud Light's Dive Bar Tour".

במהלך הבית הראשון שמבצע ג'י-איזי, הוא מזכיר את בוני וקלייד; שודדים שפעלו במרכז ארצות הברית בזמן השפל הגדול, בשנות ה-30 של המאה ה-20. את "Him & I" תיארו ב-*[[Genius]]* ובמגזין בילבורד כרצועת "בוני וקלייד", בשל הצורה שהוא מבוצע והאווירה המאפיינת אותו. כלומר, הלסי מבצעת את קטעי השירה שלה, בעוד ג'י-איזי עונה לה לכאורה, ומבצע את קטעי השירה שלו. השורה "" מציגה את השניים (הלסי וג'י-איזי) כגרסת 2017 של בוני וקלייד.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-700 מיליון השמעות.

## וידאו קליפ
הווידאו קליפ הרשמי של "Him & I" מתחיל בשורה "הם היו כוכבים על הבמה הזו. כל אחד מנגן לקהל של שניים", ציטוט של פ. סקוט פיצג'רלד מתוך *The Beautiful and Damned*, ואחריה ישנם צילומים של גשר ברוקלין. ניתן לראות את ג'י-איזי והלסי משוטטים ברחובות ניו יורק, כמו גם מבלים בברים.

נכון לאוקטובר 2022 עומד מונה הצפיות של הקליפ על למעלה מ-610 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'י-איזי
קטגוריה:שירי הלסי
קטגוריה:שירים באנגלית
קטגוריה:שירים שנכתבו על ידי מדיסון לאב
קטגוריה:שירים שנכתבו על ידי הלסי
קטגוריה:שירים שהופקו על ידי הפיוצ'ריסטיקס
קטגוריה:וידאו קליפים שצולמו בניו יורק
קטגוריה:שירים על בוני וקלייד
קטגוריה:סינגלים שהגיעו למקום הראשון ברומניה
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת RCA רקורדס
1972 באסטרונאוטיקה

בערך זה מצוינים אירועים בולטים שהתרחשו במהלך שנת 1972 ונוגעים לתחום האסטרונאוטיקה.

## אירועים בולטים
במהלך השנה בוצעו 111 שיגורים מהם 78 (כ-70%) על ידי ברית המועצות.
* 5 בינואר – תחילת תוכנית מעבורת חלל בארצות הברית.
* 4 בפברואר – חללית מארינר 9 שיגרה תמונות ממאדים.
* 2 במרץ – שיגור גשושית פיוניר 10 לכיוון צדק
* 16 באפריל – שיגור אפולו 16.
* 22 ביולי – גשושית סובייטית ונרה 8 נחתה על נגה.
* 23 ביולי – שיגור לוויין לנדסאט 1 -לוויין למיפוי כדור הארץ.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

### חקר גרמי שמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
ליסה ליסה

**ליסה ולז** (באנגלית: **Lisa Velez**; נולדה ב-15 בינואר 1967) הידועה יותר בשם הבמה שלה **ליסה ליסה**, היא זמרת ושחקנית אמריקאית. היא זכתה לתהילה והצלחה בשנות ה-80 כחלק מהלהקה ליסה ליסה וקאלט ג'אם .

## נעוריה
לפי מגזין ספין, ולז נולדה ב-1967 בהלס קיצ'ן בניו יורק כצעירה מבין עשר לאם דתייה, שתמכה במשפחה על ידי שמרטפות, ואב שנעדר מחייהם. ממוצא פוארטו ריקני, ולז למדה לדבר ספרדית בבית ואנגלית בבית הספר. היא שרה במקהלת הכנסייה שלה, בכנסיית הלב הקדוש של ישו, יחד עם שש אחיותיה, והייתה תלמידה בתיכון ג'וליה ריצ'מן במנהטן. בכנסיית הלב הקדוש היא למדה לצד כמה מחבריה העתידיים. בבית הספר היא גם הייתה חלק מקבוצת זמר נודדת ששרה להיטים שהופצו דרך מוטאון ושירים ממחזות זמר ישנים בתיאטראות ברודוויי.

## קריירה
להקת ליסה ליסה וקאלט ג'אם נוסדה כאשר ולז עברה בהצלחה מבחן בד עבור צוות ההפקה של ברוקלין פול פורס . היא פגשה את המתופף מייק יוז בפאן-האוס, מועדון לקטינים במנהטן לשם היא הגיעה כדי להתגלות. היא תיארה את המועדון כ"מקום צעיר, [בו] לא הגישו אלכוהול בכלל, אז די אהבתי את זה. רקדתי הרבה, אך תמיד הייתי מודעת לאן אני פונה, אז הייתי מסתכלת ומבינה מי זה מי, איפה איפה". יוז הבחין בה, חש בכישרון שלה וביקש ממנה לעבור מבחן בד לצוות ההפקה. היא נסעה ברכבת התחתית לבית בברוקלין, נסיעתה הראשונה לרובע, ללא אחיה הבכור המגונן, שלימים היה אמור להפוך לשומר הראש שלה.

## דיסקוגרפיה
### אלבומי אולפן
* 1994: *[[LL77]]*
* 2009: *[[Life 'n Love]]*

## קישורים חיצוניים

## הערות שוליים

קטגוריה:פסנתרניות אמריקאיות
קטגוריה:פסנתרנים אמריקאים
קטגוריה:ראפריות אמריקאיות
קטגוריה:ראפרים אמריקאים
קטגוריה:זמרות אמריקאיות
קטגוריה:זמרים אמריקאים
קטגוריה:זמרות-יוצרות אמריקאיות
קטגוריה:זמרים-יוצרים אמריקאים
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
אילן ואילנית (אלבום, 1967)

"**אילן ואילנית**" הוא אלבום הבכורה של צמד מוזיקלי ישראלי בעל אותו שם. את האלבום הוציאה לאור בשנת 1967 חברת התקליטים ישראפון. הוא כולל שתים-עשרה רצועות, כולן מושרות בעברית בלחניו של גלעד בן ש"ך. בשנת 1970 יצא אלבום אולפן נוסף של הצמד עם אותו השם.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-1967
קטגוריה:אלבומי אילן ואילנית
קטגוריה:אלבומים בעברית
קטגוריה:אלבומי חברת ישראפון
לה אינדיה

**לינדה ויירה קביירו** (באנגלית: **Linda Viera Caballero**; נולדה ב-9 במרץ 1969), הידועה יותר בשם **לה אינדיה**, היא זמרת פוארטו ריקנית ופזמונאית מסוגת הסלסה, האוס ופופ לטיני. לה אינדיה הייתה מועמדת הן לפרס גראמי והן לפרסי גראמי הלטיני, וזכתה בפרס גראמי הלטיני בקטגוריית "אלבום הסלסה הטוב ביותר עבור" האלבום *Intensamente La India Con Canciones De Juan Gabriel*.

## נעוריה
קביירו נולדה בריו פידראס, פוארטו ריקו. שני הוריה עברו לניו יורק זמן קצר לאחר לידתה, והתיישבו באזור דרום ברונקס של העיר. בתחילה הם גרו עם סבתה של קביירו, אישה ששימשה השפעה חשובה על חייה של קביירו. היא החלה לשיר כנערה צעירה, ואף עברה הכשרה באופרה לזמן קצר. שם הבמה שלה, לה אינדיה, ניתן לה על ידי סבתה בגלל תווי פניה הכהים ושיערה הארוך, החלק והשחור. לה אינדיה מתוארת כפמיניסטית, לאחר שראתה את אביה מתעלל באמה בזמן שהתחבאה מתחת למיטה.

## דיסקוגרפיה
### אלבומי אולפן
* 1990: *Breaking Night*
* 1992: *Llego La India, Via Eddie Palmieri*
* 1994: *[[Dicen Que Soy]]*
* 1997: *[[Sobre el Fuego]]*
* 1999: *Sola*
* 2002: *Latin Songbird: Mi Alma y Corazón*
* 2006: *[[Soy Diferente]]*
* 2010: *[[Unica]]*
* 2015: *Intensamente Con Canciones de Juan Gabriel*

## קישורים חיצוניים

* 

## הערות שוליים

קטגוריה:זמרות אמריקאיות
קטגוריה:זמרים אמריקאים
קטגוריה:זוכי פרס גראמי הלטיני
קטגוריה:זוכות פרס גראמי הלטיני
קטגוריה:פמיניסטים אמריקאים
קטגוריה:פמיניסטיות אמריקאיות
קטגוריה:ילידות 1969
קטגוריה:ילידי 1969
קטגוריה:פוארטו ריקנים שנולדו במאה ה-20
Scotty Doesn't Know

**Scotty Doesn't Know** (בעברית: **סקוטי לא יודע**) הוא שיר שנכתב ובוצע על ידי להקת הרוק האמריקאית לוסטרה . השיר נכתב במקור עבור הסרט יורוטריפ משנת 2004, והוא עוסק בצורה הומוריסטית בכך שחברתו של סקוטי גיבור הסרט, פיונה, בוגדת בו מבלי שהוא שם לב לכך. השיר שואב השראה גם מסיפור החיים האמיתי של חבר של הלהקה מבית הספר התיכון, שרידון, ששמו האמצעי הוא סקוטי והוא נכתב מנקודת המבט של האדם איתו פיונה מנהלת את הרומן. השיר יצא לאור בסופו של דבר באלבומהּ מ-2006, *Left for Dead*. השיר הגיע למקום ה-53 במצעד 100 שירי הפופ, למקום ה-39 במצעד השירים הדיגיטליים ולמקום ה-75 במצעד בילבורד הוט 100, בעיקר בשל הכמות הגבוהה של הורדות דיגיטליות שלו.

בשנת 2018 זכה השיר לתשומת לב נרחבת באוסטרליה לאחר שבעת נפרץ האתר הרשמי של סקוט מוריסון, ראש ממשלת המדינה, השיר הושמע באתר על ידי הפורצים.

## יורוטריפ
בסרט יורוטריפ, סקוטי (סקוט מקלוויץ) נזרק על ידי חברתו פיונה (קריסטין קרוק) המגלה לו כי היא בגדה בו עם סולן להקת בית הספר (מאט דיימון). הלהקה מבצעת את השיר במסיבת סוף השנה שסקוטי נמצא בה והשיר זוכה לשבחים מדמויות רבות בסרט (כולל הוריו של סקוטי ובסופו של דבר גם מסקוטי עצמו). השיר הופך לפופולרי מאוד, והוא מופיע ברדיו וברחבי העולם. בברטיסלאבה, בירת סלובקיה אליה מגיע סקוטי עם חבריו במהלך הסרט, השיר עבר רמיקס והוא מושמע במועדון לילה פופולרי. עד סוף הסרט, השיר הופך כל כך נפוץ ופופולרי עד שחברו הטוב ביותר של סקוטי, קופר, משתמש בו כרינגטון בטלפון הנייד שלו (שכן בתקופה זו ניתן היה להשתמש רק ברינגטונים שהוספו למכשיר על ידי חברת היצור שלו).

## שימוש בהשתלטות על אתר ראש ממשלת אוסטרליה
ב-18 באוקטובר 2018, אתר האינטרנט האישי של ראש ממשלת אוסטרליה, סקוט מוריסון, היה נתון להשתלטות לאחר שהבעלות על הדומיין שלו נגמרה ככל הנראה, ולא חודשה. במקום להציג מידע על ראש הממשלה, הדף הציג תמונה של מוריסון כשהשיר "Scotty Doesn't Know" מתנגן ברקע.

האיש מאחורי ההשתלטות טען ששילם 50 דולר אוסטרלי עבור הדומיין.

## מיקומי שיא

## נתוני מכירות

## הערות שוליים

קטגוריה:שירי 2003
קטגוריה:סינגלים מ-2006

קטגוריה:שירים באנגלית
קטגוריה:שירים מסרטי קולנוע
קטגוריה:שירים על בגידה: זוגיות
קטגוריה:שירים על דמויות גבריות בדיוניות
קטגוריה:מתיחות
קטגוריה:מוזיקה: תופעות אינטרנט
This Is Why

***This Is Why*** הוא אלבום האולפן השישי של להקת הרוק האמריקאית פאראמור. האלבום יצא לאור ב-10 בפברואר 2023, בהוצאת חברת התקליטים אטלנטיק רקורדס. זהו האלבום הראשון של הלהקה מזה כמעט שש שנים, בעקבות *[[After Laughter]]* (2017), כמו גם אלבומה הראשון שכולל את אותו הרכב החברים. הסינגל המוביל מהאלבום "This Is Why" יצא לאור לצד הכרזת האלבום, ב-28 בספטמבר 2022.

## רקע והקלטה
במאי 2017, פאראמור הוציאה את אלבום האולפן החמישי שלה *After Laughter* שזכה לשבחי המבקרים. באלבום השתתף המתופף לשעבר זאק פארו, שעזב את הלהקה ב-2010. הלהקה יצאה לסיבוב הופעות שאירע מיוני 2017 עד ספטמבר 2018. לאחר סיום סיבוב ההופעות "After Laughter Tour", חברי פאראמור לקחו הפסקה מכתיבת והקלטת מוזיקה. היילי ויליאמס השתתפה בשיר "Uncomfortably Numb" ב-2019 והוציאה שני אלבומי סולו,  (2020) ו- (2021). היא גם הנחתה את הסדרה השבועית של *[[BBC]]* סאונדס, *Everything Is Emo*. פארו המשיך בפרויקט המתמשך שלו HalfNoise, והוציא מיני-אלבום הנקרא  (2018) ושני אלבומים  (2019) ו- (2021). הוא השתתף ב-"Watch Me While I Bloom" ו-"Crystal Clear" מתוך *Petals for Armor* של ויליאמס והוציא מיני-אלבום בשם,  (2020).

הדיון על אלבום שישי של פאראמור החל ב-2020 בעת שוויליאמס קידמה את אלבומה, *Petals for Armour*. ויליאמס רמזה שהאלבום הבא של הלהקה יכלול צלילים דומיננטיים יותר של גיטרה, וקבעה, "מצאנו את עצמנו מאזינים להרבה מוזיקה ישנה יותר שגדלנו בהשראתה". עוד היא העירה על הסאונד של האלבום ב-2022, והשוותה אותו לבלוק פארטי: "מהיום הראשון, בלוק פארטי הייתה ההתייחסות מספר אחת כי שאבנו השראה מהמוזיקה שלה, שהייתה שונה מהפאנק הידוע או הפופ-פאנק". בינואר 2022, אושר שהקלטות האלבום החלו.

## הוצאה וקידום
בספטמבר 2022, פאראמור ארכבה את כל הפוסטים בעמוד האינסטגרם הרשמי שלה וחשפה עיצוב חדש. האתר כלל ציר זמן של מספר תאריכים שעודכנו בהדרגה. בתאריכים אלו הושק שרת הדיסקורד הרשמי של הלהקה, הוכרז על תאריכי סיבוב הופעות חדשים בלוס אנג'לס ובניו יורק, וקטעי וידאו של הלהקה עובדת על חומרים חדשים. ב-16 בספטמבר הכריזה הלהקה על הסינגל הראשון שלה מזה ארבע שנים, "This Is Why", שיצא ב-28 בספטמבר. באותו יום הכריזה הלהקה על אלבום באותו שם שיצא לאור ב-10 בפברואר 2023. הלהקה יצאה לסיבוב הופעות הנקרא "This Is Why Tour", שהתחיל באוקטובר 2022 וצפוי להסתיים ב-2 באוגוסט 2023, כולל הופעות בפסטיבלים של אוסטין סיטי לימיטס ו-*When Were Young*. הלהקה צפויה לצאת לסיבוב הופעות באמריקה הדרומית שיתחיל זמן קצר לאחר יציאת האלבום מ-2 במרץ עד 14 במרץ 2023. המדינות המתוכננות אליהן יגיעו הן פרו, צ'ילה, ארגנטינה, ברזיל וקולומביה.

## רשימות סוף שנה
טרם יציאת האלבום פיתחו מגזינים וכלי תקשורת רבים, דוגמת *Treble*, ציפיות רבות על הרצועות החדשות מתוכו.

## רשימת רצועות

## מיקומי שיא
### מצעדי סוף שנה

## קרדיטים

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי חברת אטלנטיק רקורדס
ברנדה פאסי

**ברנדה נוקוזולה פאסי** (באנגלית: **Brenda Nokuzola Fassie**; 3 בנובמבר 1964 – 9 במאי 2004) הייתה זמרת, כותבת שירים, רקדנית ופעילה דרום אפריקאית. היא נקראה בחיבה **MaBrrr** על ידי מעריציה, והייתה ידועה גם בתור "מלכת הפופ האפריקאי", "מדונה של העיירות" או פשוט בתור "המדונה השחורה". תעלולי הבמה הנועזים שלה כונו כ"שערורייתיים". עם זאת, שם הקסוסה שלה, **נוקוזולה**, הוא שם נשי שפירושו "שקט, רוגע או שלווה".

## ראשית חייה וקריירה
ברנדה נוקוזולה פאסי נולדה בלנגה, קייפטאון ב-3 בנובמבר 1964, בתור הצעירה מבין תשעה ילדים. היא נקראה על שם הזמרת האמריקאית ברנדה לי. אביה מת כשהייתה בת שנתיים, ובעזרת אמה, פסנתרנית, היא החלה להרוויח כסף בשירה לתיירים. כשהייתה בת 16 ב-1981, נפגשה עם קולוי לבונה.

בבוקר שאירע ב-26 באפריל 2004, פאסי התמוטטה בביתה בבקליוץ', גאוטנג, ואושפזה בבית חולים בסנינגהיל. לעיתונות נמסר כי היא סבלה מדום לב, אך מאוחר יותר דווח כי היא נכנסה לתרדמת כתוצאה מהתקף אסתמה. בדוח הנתיחה שלאחר המוות גילו שהיא נטלה מנת יתר של קוקאין בליל התמוטטותה, וזו הייתה הסיבה לתרדמתה. היא הפסיקה לנשום וסבלה מנזק מוחי מחוסר חמצן בדם. את פאסי ביקרו בבית החולים ידוענים כדוגמת נלסון מנדלה, ויני מנדלה ותאבו מבקי.

## דיסקוגרפיה
רוב האלבומים של פאסי הונפקו על ידי CCP רקורדס שבבעלות EMI.

## קישורים חיצוניים

* 

## הערות שוליים

קטגוריה:זמרות דרום אפריקאיות
קטגוריה:זמרות-יוצרות
קטגוריה:מוזיקאים להט"בים
קטגוריה:זמרים להט"בים
קטגוריה:ביסקסואליות
קטגוריה:נפגעי איידס
קטגוריה:מתנגדי האפרטהייד
קטגוריה:ילידות 1964
קטגוריה:דרום אפריקאים שנולדו ב-1964
קטגוריה:נפטרים ב-2004
קטגוריה:נפטרות ב-2004
איירין נלסון

**איירין אנטולייבנה נלסון** (ברוסית: **Ирина Анатольевна Нельсон**; נולדה בשם טרשינה, ב-19 באפריל 1972) היא מוזיקאית פופ רוק, כותבת שירים ומפיקה מוזיקלית רוסייה. היא הצליחה בשנות ה-90 בשם הבדוי **דיאנה**. היא עברה לגרמניה ובשנת 2000 הקימה את ההרכב המוזיקלי רפלקס (באנגלית: Reflex) שזכה להצלחה בחבר המדינות. במהלך השתתפותה בהרכב המוזיקלי, היא זכתה בשלושה פרסי גרמופון הזהב.

בשנת 2010, הסינגל האנגלי הראשון שלה, "Sunrise", זכה להצלחה כאשר דורג במקום ה-35 במצעד שירי הדאנס קלאב.

כמו כן, העניקו לה את מדליית עיטור ההצטיינות למען המולדת כאות תודה על פיתוח התרבות ותרומה רבה למולדתה, ב-18 במאי 2017.

## דיסקוגרפיה
### אלבומי אולפן

## קישורים חיצוניים

* 

## הערות שוליים

קטגוריה:זמרות רוסיות
קטגוריה:זמרים רוסים
קטגוריה:זמרות פופ רוסיות
קטגוריה:זמרי פופ רוסים
קטגוריה:מפיקים מוזיקליים רוסים
קטגוריה:רוסיות שנולדו ב-1962
קטגוריה:רוסים שנולדו ב-1962
ירח בבית 12

**ירח בבית 12** הוא סרט קולנוע ישראלי משנת 2015 בכתיבתה ובבימויה של דורית חכים, עם יובל שרף ויערה פלציג בתפקידים הראשיים.

העלילה היא על מפגש מחודש בין שתי אחיות שונות באופיין, שנאלצות להתמודד עם פצעי העבר ולהירפא מהם. העלילה מתוארת גם בצורת פלשבקים לתקופן ילדותן.

הסרט היה מועמד ל-6 פרסי אופיר בטקס פרסי אופיר לשנת 2015:
* פרס אופיר לשחקן המשנה הטוב ביותר – גל תורן
* פרס אופיר לשחקנית המשנה הטובה ביותר – יובל שרף
* פרס אופיר לצילום הטוב ביותר – עמית יסעור
* פרס אופיר לעיצוב התלבושות הטוב ביותר – לי אלמביק
* פרס אופיר לאיפור הטוב ביותר – ורד מבורך
* דורית חכים זכתה בפרס חג'יג' לסרט עלילתי הטוב ביותר בפסטיבל הקולנוע ירושלים והייתה מועמדת לגרנד פרי בפסטיבל הקולנוע בסחאלין.

"ירח בבית 12" הוא מונח מתחום האסטרולוגיה.

הסרט צולם במושב כפר מרדכי ובתל אביב.

## תקציר העלילה
לני (יערה פלציג) היא צעירה המתגוררת בבית ילדותה במושב. אביה (אברהם הורוביץ) מאושפז במוסד סיעודי לאחר שלקה בשבץ מוחי, מרותק למיטה וכסא גלגלים ואינו מדבר.

אחותה הגדולה מירה (יובל שרף) עזבה את הבית לפני זמן רב וכעת נמצאת בתל אביב עם בן זוגה דורון (גל תורן) בעל מועדון לילה שבו יש גם מסחר בסמים. לני מתקשרת למירה, מודיעה לה על מצבו של האב ומבקשת עזרה אבל לני לא מגיבה.

שתי האחיות מנוגדות והפוכות זו לזו באופיין ובאורחות חייהן. לני היא הבחורה הטובה, הנאיבית, המסורה לטיפול באביה, שמנהלת חיים פשוטים ונזיריים במושב. מירה היא חיית לילה תל אביבית, פתיינית, מפלרטטת עם הפשע וחיה על הקצה.

המשטרה פושטת על המועדון, סוגרת אותו ועוצרת את דורון על מסחר בסמים. מירה נמלטת משם, מגיעה למושב באופן בלתי צפוי ונפגשת עם לני לאחר שלא ראתה אותה שנים רבות.

המפגש המחודש ביניהן מבליט את הניגודים, אבל יותר מכך מעורר מחדש את הקשר האמיץ שהיה ביניהן בילדותן. מירה מתמחה באסטרולוגיה ומגלה שלשתיהן יש במפות האסטרולוגיות שלהן "ירח בבית 12".

מירה גורמת ללני, באופן לא מודע, להתקרב לעולמה הסקסי ולהתחיל לחקור את נשיותה, בהתנסות ראשונה בבילוי במועדון עם גור (מאור שוויצר) שלא מצליח, ולאחריו ברומן עם בן (גפן ברקאי), תיכוניסט בן 16 שגר בבית סמוך. מירה מגלה ללני שהיא בהריון מדורון אך מחליטה לעבור הפלה מלאכותית. דורון שהשתחרר ממעצר מגיע ומבקש ממנה לחזור אתו אבל היא מסרבת.

היחסים בין האחיות יודעים מעלות ומורדות ומתוארים בפלשבקים לתקופת ילדותן, אימן נפטרה והאם החורגת התעללה בהן עד שמירה נאלצה לעבור לפנימייה ולא חזרה יותר למושב.

לבסוף משלימות האחיות, מירה מצטרפת ללני לביקור אצל האב במוסד ושלושתם צופים בטלוויזיה באדית פיאף שרה.

## צוות השחקנים

## קישורים חיצוניים

* 
* קדימון לירח בבית 12, באתר יוטיוב
* מאחורי הקלעים של ירח בבית 12, באתר יוטיוב
* ירח בבית 12, בספר הקולנוע הישראלי
* ירח בבית 12, באתר "הבמה"
* עמוד הפייסבוק של הסרט

## הערות שוליים

קטגוריה:סרטי 2015
קטגוריה:סרטים בעברית
קטגוריה:סרטי דרמה ישראליים
קטגוריה:סרטים ישראליים משנת 2015
מאשה רספוטינה

**אלה ניקולייבנה אגייבה** (ברוסית: **Алла Николаевна Агеева**; נולדה ב-13 במאי 1964) הידועה בשם הבמה **מאשה רספוטינה** (באנגלית: **Masha Rasputina**) היא זמרת פופ רוסייה, שזכתה לשיא הפופולריות שלה בשנות ה-90 וה-2000.

## נעוריה וקריירה
רספוטינה נולדה באינסקוי שבמחוז קמרובו ב-13 במאי 1964 כבת של עובד תחנת הכוח מקומית. בילדותה, עברה רספוטינה לכפר אורופ, שם התגוררה עם סבה וסבתה מצד אביה. בעקבות הוריה, רספוטינה הגישה תחילה מועמדות לקורס טכני, אך נשרה מאחר שהעדיפה להשקיע בעולם המוזיקה ובקריירה שלה כזמרת. לאחר מכן, היא עברה למוסקבה, ולקחה חלק באודישנים מרובים. בסופו של דבר, היא הצטרפה להרכב מוזיקלי והחליטה ללמוד באוניברסיטה הממלכתית לתרבות ואמנויות קמרובו. היא סיימה את לימודיה באוניברסיטה והמשיכה לתואר שני בבית הספר למוזיקה טבר בניצוח מקהלה, אותו סיימה ב-1988.

ב-2003 היא הוציאה את הלהיט, "Roza chaynaya" (ברוסית: Роза чайная, כלומר "ורד התה"), דואט עם פיליפ קירקורוב.

ב-2010 השתתפה בתוכנית בידור אוקראינית "רובע הערב"  לצד ווולודימיר זלנסקי.

## דיסקוגרפיה
### אלבומי אולפן
* *Городская сумасшедшая* (*A Town's Mad Girl*, 1991)
* *Я родилась в Сибири* (*I Was Born in Siberia*, 1993)
* *Синий понедельничек* (*Blue Monday*, 1994)
* *Я была на Венере* (*I Visited Venus*, 1995)
* *Ты меня не буди* (*Don't Wake Me Up*, 1999)
* *Поцелуй меня при всех* (*Kiss Me in Public*, 2000)
* *Живи, страна!* (*Live, My Country*, 2001)
* *Роза чайная* (*Rose Tea Room*, 2003)
* *Маша Распутина. The Best* (*The Best of Masha Rasputina*, 2008)

## קישורים חיצוניים

* 

## ביאורים

## הערות שוליים

קטגוריה:זמרות רוסיות
קטגוריה:זמרים רוסים
קטגוריה:זמרות פופ רוסיות
קטגוריה:זמרי פופ רוסים
קטגוריה:רוסיות שנולדו ב-1965
קטגוריה:רוסים שנולדו ב-1965
ביאנקה סנטוס

**ביאנקה אלכסה סנטוס** (באנגלית: **Bianca Alexa Santos**; נולדה ב-26 ביולי 1990) היא שחקנית אמריקאית, הידועה בתפקידה כלקסי ריברה בסדרת הדרמה "משפחת פוסטר", ובתור לוסי ולז בסדרה הקומית "*Happyland*" של MTV. היא גם הופיעה בסרטים "הסיאנס" (2014), "מתוייגת" (2015) ו-"*SPF-18"* (2017).

## ביוגרפיה
סנטוס נולדה ב-26 ביולי 1990 בסנטה מוניקה, קליפורניה. אביה, קרלוס סנטוס, הוא ברזילאי יליד ריו דה ז'ניירו, ואמה, כרמן קרנו, היא קובנית ילידת הוואנה. סנטוס דוברת גם ספרדית ופורטוגזית. היא למדה באוניברסיטה הלותרנית של קליפורניה  עם התמחות בפסיכולוגיה וסוציולוגיה.

## קריירה
במאי 2013, קיבלה את תפקידה הראשון כשלוהקה לתפקיד חוזר בסדרת הדרמה "משפחת פוסטר", בה היא גילמה את לקסי ריברה. בשנת 2014 שיחקה בסרט האימה "הסיאנס". באותה שנה שיחקה בתפקיד הראשי בסדרה הקומית של MTV, "*Happyland*", אשר בוטלה לאחר עונה אחת.

בשנת 2015 היא גילמה את חברתה הטובה של דמותה של מיי ויטמן בקומדיית הנעורים "מתוייגת". בשנת 2016 שיחקה בסרט הקולנוע "Little Dead Rotting Hood". באותה שנה שיחקה בסרט "Priceless" שאותו גם הפיקה.

בשנת 2019 שיחקה בתפקיד חוזר בעונתה השנייה של הסדרה "מורשות". היא חזרה לשחק בתפקיד אורח בעונה הרביעית.

בשנת 2022 החלה לשחק בתפקיד חוזר בעונה ה-18 בדרמת הטלוויזיה "האנטומיה של גריי".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:בוגרות אוניברסיטאות ומכללות בארצות הברית
קטגוריה:בוגרי אוניברסיטאות ומכללות בארצות הברית
קטגוריה:אמריקאים ממוצא קובני
קטגוריה:אמריקאים ממוצא ברזילאי
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
סקיילר סמואלס

**סקיילר רוז סמואלס** (באנגלית; **Skyler Rose Samuels**; נולדה ב-14 באפריל 1994) היא שחקנית ודוגמנית אמריקאית ממוצא יהודי.

## ביוגרפיה
סמואלס נולדה בלוס אנג'לס, קליפורניה, בתם של קת'י, מפיקת טלוויזיה, וסקוט, מרשל אמריקאי. יש לה שלושה אחים ואחות. היא נולדה למשפחה נוצרית בעיקרה ממוצא איטלקי ואירי, אם כי סבה מצד אביה היה יהודי ממוצא אשכנזי. היא למדה שיווק וקניין רוחני באוניברסיטת סטנפורד וסיימה את לימודיה ביוני 2016. היא הייתה חברה באחוות קאפה אלפא תטא.

### קריירה
סמואלס שיחקה בתפקיד חוזר בתור גרטרוד "ג'יג'י" הולינגסוורת בסדרת הטלוויזיה "המכשפים מווייברלי פלייס" ששודר בערוץ דיסני. היא גם שיחקה את הסלבריטאית הילדה אשלי בלייק בפרק של סדרת הטלוויזיה "דרייק וג'וש".

בשנת 2009 שיחקה בסרט המותחן "אב חורג". שנה לאחר מכן שיחקה בסרט "פראי ועצבני". היא גם שיחקה בשתי סדרות שבוטלו בתום עונתן הראשונה: סדרת הטלוויזיה "The Gates" בתור אנדי בייטס ובסדרת הטלוויזיה "The Nine Lives of Chloe King", שבה גילמה את קלואי. שתי הסדרות שודרו בערוץ ABC.
[שמאל|ממוזער|סמואלס בכנס [קומיק-קון, סן דייגו|קומיק-קון,2011]]
סמואלס הופיע לאחר מכן בתפקיד חוזר של בעונה הרביעית של סדרת האימה FX "אימה אמריקאית". בשנת 2015 היא שיחקה לצד מיי ויטמן ובלה ת'ורן בסרט הקומדיה "מתוייגת".

בשנת 2017 החלה לשחק בתפקיד ראשי בעונה הראשונה של קומדיית האימה של פוקס, "מלכות הצעקה". בשנים 2017–2019 סמואלס הופיעה בתפקיד חוזר בתור כל שלוש האחיות פרוסט (קוקיות סטפורד) בסדרת הטלוויזיה של פוקס, "בעלי היכולות".

ב-2022 כיכבה כגבי פטיטו בסרט הטלוויזיה "הסיפור של גבי פטיטו", המבוסס על פרשת הרצח של פטיטו על ידי בריאן לונדרי.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:דוגמניות אמריקאיות
קטגוריה:בוגרות אוניברסיטת סטנפורד
קטגוריה:אמריקאיות שנולדו ב-1994
ולריה (זמרת)

**ולריה** (ברוסית: **Валерия**) הוא שם הבמה של אלה יוריבנה פרפילובה (ברוסית: **Алла Юрьевна Перфилова**; נולדה ב-17 באפריל 1968 באטקרסק), זמרת ודוגמנית אופנה רוסייה. ולריה, שזכתה בתארים "אמן העם של הפדרציה הרוסית" (2013) ו"אמן העם של הרפובליקה המולדבית הפרידנסטרובית" (2016), ואמן העם של הרפובליקות צ'צ'ניה (2017) וקברדינו-בלקריה (2018). זכתה גם בפרסים רבים, כולל גרמופון הזהב (13), "שיר השנה" (13), Muz-TV (ארבעה: "המבצעת הטובה ביותר" ב-2004, 2010 ו-2015, "הווידאו הטוב ביותר", 2014), ופרסי המוזיקה של MTV רוסיה (שניים, "הביצוע הטוב ביותר", 2004, "השיר הטוב ביותר", 2005). היא חברה במועצה לתרבות ואמנות תחת נשיא הפדרציה הרוסית מאז 2012.

## דיסקוגרפיה
### אלבומי אולפן
*1992: *[[Pobud' so Mnoi]]*
*1992: *[[The Taiga Symphony]]*
*1995: *[[Anna (Valeriya album)|Anna]]*
*1997: 
*2000: *[[Perviy Internet Albom]]*
*2001: *[[Glaza Tsveta Neba]]*
*2003: *[[Strana Lyubvi]]*
*2006: *[[Nezhnost' Moya]]*
*2008: *[[Nepodkontrolno]]*
*2010: 
*2013: *[[Po serpantinu]]*
*2016: *[[Okeany]]*
*2017: *K Solntsu*
*2025: *Iscelyu*

## קישורים חיצוניים
* 

## הערות שוליים

קטגוריה:זמרות רוסיות
קטגוריה:זמרים רוסים
קטגוריה:זמרות פופ רוסיות
קטגוריה:זמרי פופ רוסים
קטגוריה:שגרירים של רצון טוב - יוניסף
קטגוריה:מעוטרי עיטור הידידות (רוסיה)
קטגוריה:רוסיות שנולדו ב-1968
קטגוריה:רוסים שנולדו ב-1968
סאשה גרדייבה

**סאשה מיכאילובנה אנטונובה** (ברוסית: **Саша Михайловна Антонова**; נולד ב-5 בפברואר 1979), המוכרת יותר בשם הבמה שלה **סאשה גרדייבה**, היא זמרת אמריקאית ילידת רוסיה, כותבת שירים, מפיקה ואמנות הבמה. המוזיקה שלה היא שילוב של דאנס-פופ עם השפעות של אלקטרוניקה. היא החלה את הקריירה המקצועית שלה בגיל 16, וזכתה להכרה בסצנת המוזיקה האירופית, ב-*[[MTV]]* ובתעשיית המוזיקה הרוסית. סאשה עשתה מעבר לזירת המוזיקה האמריקאית, ומשכה תשומת לב בעיתונות כשהשתתפה בטקס פרסי הגראמי השנתי ה-54.

גרדייבה פגשה את המפיק האמריקאי טריקי סטיוארט וזמן קצר לאחר מכן הוציאה את הסינגל הראשון שלה בארצות הברית "Wanted". הוא נכתב בשיתוף עם ג'סטין טרנטר מההרכב המוזיקלי Semi Precious Weapons והופק על ידי סטיוארט והמפיק הנוורגי אקסידנט. היא זכתה להכרה בסצנת הדאנס של מועדוני הלילה בארצות הברית וכונתה על ידי מגזין *Hot Spot* ו-*Gay Pride* כ"אחד האמנים המבטיחים ביותר בסצנת המוזיקה המרכזית בארצות הברית".

## דיסקוגרפיה
### אלבומי אולפן
* 2003: *Sasha*
* 2005: *Pozovi Lyubya*

### מיני-אלבומים
* 2016: *Tin Foil*

## קישורים חיצוניים

* 

## הערות שוליים

קטגוריה:כוריאוגרפיות אמריקאיות
קטגוריה:כוריאוגרפים אמריקאים
קטגוריה:מהגרות מרוסיה לארצות הברית
קטגוריה:דוגמניות אמריקאיות
קטגוריה:דוגמנים אמריקאים
קטגוריה:זמרות אמריקאיות
קטגוריה:זמרים אמריקאים
קטגוריה:זמרות רוסיות
קטגוריה:זמרים רוסים
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
קטגוריה:רוסיות שנולדו ב-1979
קטגוריה:רוסים שנולדו ב-1979